section_heading: Život
paragraph_text: Smoluchowski je rođen u selu Vorderbrühl, nedaleko od Beča, u obitelji Wilhelma Smoluchowskoga, visokog službenika u uredu cara Franje Josipa. Od 1880. do 1890. školovao se u Beču u Collegium Theresianum, a nakon toga je, do 1894. godine, nastavio studirati fiziku na Sveučilištu u Beču. Godine 1895., s najvišim počastima (sub Summis Auspiciis Imperatoris), doktorira na temi "Akustische Untersuchungen über die Elasticität weicher Körper" (hrv. Akustična istraživanja elastičnosti mekanih tijela), pod mentorstvom Jožef Stefan<nowiki/>a. Premda će Smoluchowski svoj rad posvetiti području koje je začeo Ludwig Boltzmann i premda je Boltzmann, većinu života, bio njegov sugrađanin, oni nikada nisu ostvarili kontakt (dok je Smoluchowski studirao, Boltzmann je privremeno radio na Sveučilištu u Münchenu).